tyilela into eyatetwa yimbali yonwabu nentulo, okokuba ezizilwana kutiwa zazitunyelwe ebantwini ukuxola ubom nokufa. Ndamkumbuza ukutimla oku kwalata u-Tixo nomntu. Ute ke naye waselehlomela ngezinye izinto ezibonisa ukuba obawokulu bebe sazi intwana nakuba ingacacile ngalo Tixo. Ndite yini na anutyilelwa ngalo Tixo oyise bebe

mfuna ebunyameni asuke amale ngeliti oyise abazani naye. Ute ke kuyaqala ukukanya kuye namhla.

Ute ke indawo emana ngokuimxaka yile yokuba Inti lonke uhlanga oluntsundu lube bomvu kungabiko mntu wazi nto yimbi bake baba yiyo. Ndimtyilele ukuvela kwento zonke, ukudalwa kwazo, nokuba abantu aba lusapo lwamfo mnye. Kekaloku u-Tixo ubaqumbele abantu abangakolwayo kuba ude ati naxa sele tumele incwadi yake yokuba fundisa intando yake, naxa selede ngokungapezulu wamvumela unyana wake ukuba alihlaule ityala labantu basuke bangabuyi. Sincokole kunene kamnandi waye epulapula kunene. Ndite kuye akuba ebuza indlela yokusinda makatandaze. Ndamxelela uhlobo lokutandaza. Ndenze umtandazo kunye naye ndamshiya.

Ndiwabeka lomazwana ngokunga bangati abantu abakolwayo xa sukuba becanda kulemihlaba yonotenga bakumbule ukuba kwezo zigxa, kwezo zinga, kulawo matyolo nezondada kuko imipefumlo etshabalalayo, ebingavuyayo ike yeva ngo Msindisi waboni. Lomtandazo maukule ngokukula yayalela ngawo i-Nkosiyati “Tandazani ke ngoko kwinkosi yokuvuna itumele abasebenzi.”

P. J. Mzimba.

IZINTO NGEZINTO.

Amasimi nonyaka nje alele kakulu kwezinye indawo ngenxa yokubalela kwelanga.

U-Adam Koko ubube ngomhla 30 ka December 1875, wabulawa kukuwa enqweleui.

E-Tiiomas River kuko umxosa obulele umfazi wake wamhlaba ngomkonto.

Unyana omkulu weNkosazana kuvakala ukuba usapilile kakuhle e-India apo asahambele kona.

Kwele Golidi kuko indawo esand’ ukufunyanwa kutsha ukuba inegolide.

Ipepa elitile lase Rini liti I-Fort Wiltshire itengwe ngu Mxosa kunye nomhlaba emikuwo, warola £1,800.

Inqolowa—Siya vuya ukuva ukuba ngalo nyaka inqolowa ilinyiwe kakulu ngabantsundu, ngapezukoko badla ngokwenjenjalo.

E-Malacca imikosi yabantu abebefuna ukuvukela Amangcsi igxotiwe yabulawa kunene kwidabi eselike laliwa.

Kuvakala ukuba kuko umfundisi omtsha wama Wesile oza kutunyelwa pesheya ukuba aze kwelilizwe, abese Bini.

Umbane—Abantu ekuvakeleyo ukuba babulewe ngumbane kwindawo ngendawo, ngalenyanga ifileyo yodwa bagqitile kakulu eshumini.

Omnye wababalelani betu E-Kwelerana uti akuko nto entshana ingabekwa pambi kwamadoda ukuba ayixoxe kuyekwe ezindala?

Isikolo esiyi Seminari yabantsundu E-Zonneblaem siza kubuya sivuswe. Amadoda apesheya selekupe £ 750 zokuquba lomsebenzi.

Impato yomfundisi—Umfo obalangempato yomfundisi soyikangelela indawo incwadi yake kwesilandelayo *Isigidimi.*

E-Qonce—Izipata mandla zase Qonce zifuna ukumisa umteto wokuba wonke umntu oya kona nokuba uliqaba abe nebulukwe nehempe: ati ukuba uyi nkazana abe nelokwe.

Umfo wase Queenstown ongu F. Yanta ubuza ukuba kutenina lento Amalawo ahamba ngapandle kwepasi, kanti ziyabanjwa ezinye intlanga ezintsundu zakwenjenjalo.

Ucingo kuvakala ukuba olu olusingisa pesheya kwe Nciba luse Inza kuya kufika e-Qumra apo luya kuke lume kona. Sitemba ukuba alise kude ixesha lokuba luwele Inciba.

Ozele abantwana abatatu—Ipepa lase Graaff Beinet liti kuko umfazi ote esalusa igusha yedwa wazala abantwana abatatu—amantombazana. Abobantwana kufuneke ukuba abatwale agoduke nabo, wada wahamba umgama osisi qingata semayile engekabi namntu umcedisayo.

Abasebenzi—Umfo abati ngu Mr Boss-Johnson, wase Bini uye kukangela ukuba e-China akangefumane bantu bokuza kusebenza apa na, kuba abalapa benqena ukusebenza, kusitiwa baneliswa kukuba.

Dr Dale—sinosizi ukuva ukuba U-Dr Dale. umor.gameli omkulu wemfundo, akapile kakuhle Usanikwe inyanga ezintatu zokuke apumle. Endawe- ni yake kuko U-Mr. Elliott.

Intengiso yomhlaba—E-Qonce pambi kwe ofisi ye Matyi ngo 9 ka February kuya kutengiswa imihlaba ekumahlulo wase East London nomhlaba ka Mr. Wood obukulu bungapezu kweakile ezimawaka matatu.

E-Gatberg kuko umfo ote enamahashe amabini elinye elinxulile, waya wapumela enxingweni eneliwa kwelinye icala. Ute xa adlula eweni apo letuka eli alinxulileyo laya kuwa ezantsi lapuka kunene, lase lifela apo.

U-Mr Levey osand’ ukumiselwa ukuba abe yimantyi ya Batembu bakwa Matanzima wamkelwe kakuhle ngabo. Kwintlanganiso abenayo nabo, batembise ukuba baya kumxasa, babulela ukuba etunyelwe kubo. Ukuba ngabantu abanomnqweno wokuhluma bofumana ukuba bazuze umhlobo omkulu.

U-Leiutenant Cameron omnye wabafo abahamba behlola indawo ezingekaziwa pakati e-Africa ufike e-Benguella ngomhla 7 ka November ukuvela e- Zanzimbar. Ukuyi nqamla i-Africa utabate iminyaka emibini enesiqingata. Ufike namadoda amashumi, mahlanu anesixenxe, bonke bepile kakuhle. Uti ukupuma kwake kwicibi le Tanganyeka uhle nomlambo opuma kulo akolwa ukuba mnye nalo kutiwa yi Congo. Ufumene kanjalo icibi ebelingaziwa bani waza ke walibiza ngo Livingstone. Umlambo opumakulo uwuhlise wada weza kuba kwimayile ezi 700 ukusuka kunxweme lwasentshonalanga. Ute kwe logama wafika kwisizwe esingamvura elanga ukuba acande kuso waza ke ngoko wawushiya umlambo watabata indlela ejikelayo, ukuze azo kufika e-Benguella.

U-Dalasile, enye yenkosana zakwa Ngangelizwe ezibe zike azavuma ukuzinikela pantsi kwa Mangesi, uzinikele ekupeleni kuka December, wamkelwa ngu Mr Probart. Imantyi enkulu yalo macala. Indawo ckuvunyelwene ngazo zezi:—(1) ukuba esamkelwa nje akungakuba kuko nto ibikalazelwa oko abesazipete, ke londawo yohlala ikunjulwa. (2) Abantu bake baya kuma kwakumhlaba abebe kuwo ngapambili bangaxubani nezinye izizwe. (3) Baya kumiselwa Imantyi eyeyabo bodwa. (4) Abayi kubizwa rafu kude kupele iminyaka emibini. (5) U-Dalasile uya kufumana £100 ngomnyaka kwa Bulumente. (6)Nonyana wake kunye no Dandi umzalwana wake namanye amadoda amahlanu, baya kuba nemalana abayi fumana ngomnyaka. (7) Imihlaba enikwe ityalike ye Tshatshi ayiyi kwahlutwa kuvo. (8) Utywala babelungu kuyakuzanyelwa ukuba butintelwe.

Kwangangelizwe—Umfo otile obala ekulomacala uti, U-Ngangelizwe selede wazikupa inkomo 200 ezihlaulela U-Bili, ucinga ukuti, ngoku uzakuyekwa abuye apate ubukosi, nenkosana ezitile zisamnxamele. Ite enye engu Bamncwana yakubizwa yi Mantyi ukuba iye kupendula ityala lomntu ebimbetile ayavuma yati isakuke iyekuva ukuba utinina U-Ngangelizwe. Kwakuba njalo kutunyelwe amapolisa okuyakubuza into ayitetayo, yaza ke yase idlelwa ukuba idele ilizwi le Mantyi. Lomfo ubebala loncwadi uti wanga U-Rulumente akangebuye anike amandla kwisikohlakali esinje ngo Ngangelizwe. Pakati kwezinto akade ezenza oko ebeyinkosi kuko nezi ekungeko matandabuzo akuba wazenza: (1) Ngenye imini wanqamla ingalo ka Nolantyi umfazi wakengesirele, wambulala. (2) Ngenye wati ebeta umfazi wake U-Nobaliti ngenduku, wamposa wabeta umntwana wake owayenaye wambulala waza emva koko watumela amakwenkwe okuya kumbulala lomfazi. (3) Ngenye imini wati umntwana wake wamana efundekela ngokulila, yasuka inkabi u-Ngangelizwe yamcanaba emlilweni iada latsha lonke elinye icala lalomntwana. (4) Ngenye wati wabamba intombazana etile ye Mfengu. Ite yakugoduka yaxela into eyenziwe ngu Ngangelizwe. Kusuke uyise walentombazana nomnakwayo baya kuyibuza lento. Usuke U-Nganglizwe wamhlaba ngomkonto uyise wentombazana wamnxwelera umnakwayo. Ziko ke nezinye izinto ezinje ngezokubetwa kwentombi ka Sarili nokubulawa kuka Nonxokozelo nezinye ekungekabiko kuqiniseka kukulu ukuba okwenene uzenzile.

Abafundisi abantsundu—Kwintlanganiso yabafundisi bamacala ngamacala ebise Bloemfontien pakati kwezinto ebe zixoxwa kutetwe nangeyabafundisi abantsundu. Iqalwe ngu Mr. Scott wati, Osukuba eyakuba ngumfundisi kufuneka ukuqala ete wafumana ubaptizo lo Moya Oyigcwele, waka wayalwa pezulu. Ngokwemfundo kufuneka ukuba umntu oza kutyila Ilizwi lika Tixo nemfundiso zobukristu aqelane Nezibalo abe nokuliqonda neqinga losindiso. Ukuba uza kuba ngumvangeli akufuneki nto yimbi ingapezu kwaleyo. Kodwa ukuba uzakuba nguma lusi womhlambi, (umfundisi obekwe izandla :) ukuba uza kuba ngumkokeli, umyali nomtetisi wabapambukayo, umniki wamaqinga kwinto zonke, umzekelo okuya kulandelwa wona, kufuneka ite yangapezulu kanye imfundo yake. Kufuneka inqondo zake ziqeqeshiwe ngokukulu. Akummangaliso ukuba lonto ingadli ukubako kubantu abasapuma ebudengeni. Imfundo yontsundu umfundisi kufuneka ukuba ingabingapantsi kweyomhlope, nokuba azifani zonke incwadi abazifundileyo. Mhlaumbi apa akufuneki kakulu ama Latin, nama Grike ne Hebrewu. Kufuneka ke ezinye izinto eziyakwenzelelela ukungafundiswa kwezonteto. Xa afumanisekileyo amadoda anayo lomfundo ebefanele ukulinganiswa nabam- hlope. Kungalunga ngapezulu ukuba bangabekwa zandla abangekatiki kulondawo.

Ubugqwira—Ubugqwira obungangobu siza kubukankanya asizanga sibubone ngapambili. Umfo wase America abati ngu William King Thompson ubete wabaleka ngenxa yesiposo ebesenzile waliguqula igama lake wazenza u-Thomassen. Ute xa ase Germany wafuna iqinga lokufumana imali. Ucinge ukufaka impahla yake kumkombe abati yi *Mosel* obuzakuya e-America utwele into eninzi yabantu. Impahla ezo ubuya kuzifumana E-Southampton. Ute ke wafuna amadoda ayakumela ezompahla azihlaule ngemali eninzi ukuba zonakele. Akuwafumana ufune iruluwa ebisongelwa entweni, ibotshelelwe into eya kuti emva kwemini ezilishumi iyidubule leruluwa zitshabalale ezompahla zake kunye nomkombe nabo bonke abantu abakuwo, aze ke yena afumane lamali yokumelwa kwempahla yake. Kute ke kodwa leruluwa yadubula kungekesukwa kwicweba le Bremen, bafa kakulu abantu ababese bekona, inxwelera zafumana zayinto nje, nalomkombe wonakala kunene. U-Themssen lowo ute akukubona oko waselezidubula ngokwake kodwa akaqale afe. Emva koko uyixele yonke into ebange lentshabalalo. Bate bakufuna ukumnceda ukuze angafi lelinxeba laka wawarazula lomalatshana abotshwe ngawo wamana ukuzitunuka wada wafa.

EZASE MARKENI.

E-GraAF Reinet—Irasi ngenxowa 15s, umgubo 46s. umbona 23s, ikalika 4s, imbotyi 14s : isikumba sebokwe 2s. 6d, esegusha 3s ; uboyabegusha ngeponti 6d.

E-Queenstown—Umgubo nge l00lbs 15s, ihabile 5s ; inxowa yombona 14s. 6d, eyetapile 10s. 6d, eyamazimba 12s ; iplanga inye 6s 2d, imiqadi 5s 7d, emincinane 3s l0d.

E-Rini—Irasi nge lOOlbs 5s 6d, imbotyi 10s, amazimba 8s, umgubo 16s, ihabile 4s 6d, itapile 11s, umbona 22s, ihabile ebuliweyo 8s; isikumba ngeponti 4d.

E-Fort Beaufort—irasi ngenxowa 13s 9d, umbona 10s 6d, umgubo 14s 3d, itapile 12,; ihabile nge lOOlbs 3s 3d.

E-Port Elizabeth—Imbotyi nge 1001bs 20, irasi 9s, ihabile 2s 9d ne 6s, itapile 3s 6d ne 12s, amazimba 7s 6d, umgubo 13s 6d, umbona 15s; isikumba senkomo ngeponti 4d.

E-Qonce—Itapile nge l00lbs, 5s l0d, umbona 8s 8d, umgubo 15s, owombona 12s ne 19s, imbotyi 12s, intlumayo 14s, ihabile 1s 6d ne 3s 2d ; inxowa yamazimba 8s 3d, eyenqolowa 12s.

ABAZELWEYO.

E-Du Toitspan kwele Diamond ngomhla 22 ka December 1875 inkosikazi yakwa P' Nikiwe ibeleke intombi.

ABATSHATILEYO.

Kwele Diamond ngo 27 ka December kutshate u- Dorotile Moweli wase Bayi no Marita Sikwezela wase Liqwa.

7 ISIGIDIMI SAMAXOSA, FEBRUARY 1, 1876.